AQSh Eronga nisbatan sanksiyalar ro‘yxatini kengaytirdi

AQSh moliya vazirligi 28-iyul, juma kuni Eronga nisbatan sanksiyalar ro‘yxatini kengaytirdi. Idora saytidagi ma’lumotlarga ko‘ra ro‘yxatga yana oltita kompaniya qo‘shilgan, deb xabar berdi “TASS”.

“Qora ro‘yxat”dan avvalroq sanksiyaga uchragan Shahid Hemmat Industrial Group sanoat guruhi bilan bog‘liq tarmoqlar o‘rin oldi.
“AQSh hukumati gap ballistik tizimlarga xavf tug‘diruvchi provokatsion kosmik parvozlar yoki  Saudiya Arabistoniga yamanlik xusiylar tomonidan uyushtirilishi mumkin bo‘lgan raketa hujumlarini qo‘llab-quvvatlashga bog‘liq yoki bog‘liq emasligidan qat’i nazar Eronning raketalarni uchirishga aloqador faol harakatiga qarshi turishda davom etmoqda”, — deydi idora rahbari Stiven Mnuchin.